Определя се от ъглите α и ß, както е посочено в точка 2.13 от Правило No 48 на ИКЕ на ООН:
 α
 =
 15° нагоре и 10° надолу;
 β
 =
 45° наляво и надясно за единична светлина;
 45° навън и 10° навътре за всяка двойка светлини.
 Наличието на секции или на други елементи от оборудването в близост до светлината не трябва да поражда вторични ефекти, които да причиняват дискомфорт на други участници в движението.
 6.2.5. Регулиране
 6.2.5.1. В посока напред. Светлините могат да се завъртат съобразно ъгъла на завъртане на кормилото.
 6.2.5.2. Вертикалният наклон на фар, генериращ основната къса светлина, трябва да остава между -0,5 % и -2,5 %, освен ако е монтирано външно устройство за регулиране.
 6.2.5.3. Вертикалният наклон на фар, генериращ основната къса светлина, чийто светлинен източник има действителен светлинен поток над 2000 lm, трябва да остава в интервала между -0,5 и -2,5 %. За да бъдат изпълнени изискванията на настоящата точка, може да се използва устройство за нивелиране на фара, но то трябва да действа автоматично (3).
 6.2.5.4. Превозното средство се изпитва за изпълнението на изискването от точка 6.2.5.3 по-горе при следните условия:
 Условие А (водачът е сам):
 Маса 75 kg ± 1 kg, с която се симулира наличието на водач, се поставя върху превозното средство, така че да се възпроизведат натоварванията върху осите, обявени от производителя за това натоварено състояние.
 Вертикалният наклон (първоначална цел) на фара, излъчващ основната къса светлина, се установява, като се следват инструкциите на производителя, между -1,0 и -1,5 %.
 Условие Б (мотоциклет в състояние с пълен товар):
 Маси, с които се симулира обявената от производителя максимална обща маса, се поставят върху превозното средство, така че да се възпроизведат натоварванията върху осите, обявени от производителя за това натоварено състояние.
 Преди да се направят измерванията, превозното средство се разклаща три пъти нагоре и надолу, след което се придвижва назад и напред, така че да се осъществи поне едно пълно завъртане на колелата.
 6.2.5.5. За късата светлина може да бъде монтирана СКХН. СКХН не трябва да коригира хоризонталния наклон със стойност, която е по-висока от ъгъла на накланяне.
 6.2.5.6. Съответствието с изискванията на точка 6.2.5.5 по-горе се изпитва при следните условия:
 Превозното средство за изпитването се подготвя, както е посочено в точка 5.4 от настоящото правило. Превозното средство се накланя и се измерва изпитвателният ъгъл на СКХН.
 Превозното средство се изпитва в следните две състояния:
 а)
 при максималната стойност на ъгъла на корекция на хоризонталния наклон, посочена от производителя (наляво или надясно);
 б)
 при половината от максималната стойност на ъгъла на корекция на хоризонталния наклон, посочена от производителя (наляво или надясно).
 Когато изпитвателното превозно средство се връща в позицията, посочена в точка 5.4 от настоящото правило, изпитвателният ъгъл на СКХН трябва бързо да се върне към стойност нула.
 Кормилото може да бъде фиксирано в положение право напред, така че да не се движи при накланянето на превозното средство.
 За изпитването СКХН се активира с помощта на генератор на сигнали на СКХН.
 Системата се смята за отговаряща на изискванията на точка 6.2.5.5 по-горе, ако всички измерени